OSAKASSOPIMUS

Me allekirjoittaneet olemme sopineet XXX Oy -nimisen yhtiön perustamisesta ja seuraavista yhtiön hallintoon ja omistukseen sekä yhtiön toimintaan liittyvistä asioista.

Allekirjoittamalla tämän sopimuksen sitoudumme noudattamaan tätä sopimusta ja toimimaan yhtiön asioita hoitaessamme tämän sopimuksen mukaisesti.

l.  Yhtiön tarkoitus

XXX Oy:n tarkoituksena on tarjota osakkeenomistajilleen kasvintuotannossa tarvittavia palveluja (alussa lähinnä perunannosto) hankkimalla omistukseensa ja vuokraamalla ensisijaisesti osakkailleen jäljempänä kohdassa 7 mainitun nostokoneen tai koneita ja   myöhemmin mahdollisesti muita koneita ja laitteita.

Yhtiön tarkoituksena on kustannustehokkuuden lisääminen mahdollistamalla entistä tehokkaampien koneiden käyttö, jonka seurauksena yksittäisten osakastilojen tuo-tannon kannattavuus paranee.

2.  Sopimuksen tarkoitus

Tämän sopimuksen tarkoituksena on sopia yhtiön perustamisesta ja niistä sään-nöistä, jonka mukaan yhtiön asioita hoidetaan.

Erityisesti tämän sopimuksen tarkoituksena on turvata kaikille osakkaille peru-
nan nostopalvelujen saanti kaikissa olosuhteissa.

3.  Yhtiön perustaminen ja osakkuus

Perustettavan XXX Oy:n yhtiöjärjestys (jäljempänä Yhtiö) on tämän sopimuksen liitteenä (Liite 1). Osapuolet sitoutuvat merkitsemään osakkeita peruna-alojensa suhteessa seuraavasti:

osapuolet	osakkeita  	 yhteensä	peruna-ala 
                                                          	 kpl		 Euroa		          (ha)
Sukunimi Etunimi
                      Sotu: 	10	600	      		10
Osoite. 

Sukunimi Etunimi	 	
Sotu: 	   9	           	     540 		 9
	         Osoite.
	         
         Yhteensä				 19	                1140	            19

4.  Perunan  korjuutyön järjestäminen

Perunan nostopalvelut on järjestettävä niin, että jokaisella osakkaalla on ensisijaisesti mahdollisuus saada edellä 3. kohdassa mainittujen peltohehtaarien perunat  korjattua ennen nostokauden päättymistä.

Ylijäävä konekapasiteetti jaetaan ensin sitä haluavien osakkaiden kesken.  Osakkailta käyttämättä jäävä kapasiteetti vuokrataan ulkopuolisille.

Jos ylijäävää konekapasiteettia haluavia osakkaita on enemmän kuin jaettavaa konekapasiteettia, jaetaan ylijäävä konekapasiteetti sitä haluavien osakkaiden osakkeiden suhteessa.

Nostopalveluista sovitaan tarkemmin erillisissä nostosäännöissä.

Tämän osakassopimuksen allekirjoituksella kukin osakas sitoutuu noudattamaan hallituksen hyväksymiä nostosääntöjä, elleivät ne ole täysin kohtuuttomat.

5.  Viljelymenetelmät

Jokainen osakasviljelijä sitoutuu noudattamaan viljelyssään viljelytekniikkaa, joka mahdollistaa yhtiön tuotantokoneiden tehokkaan käytön.
Yhtiön hallituksella on oikeus määritellä tarkemmin viljelymenetelmät, joita on käytettävä.
Ellei osakasviljelijä noudata 1-2 momentissa sanottua, on yhtiön hallituksella oikeus muuttaa nostojärjestystä tai erittäin törkeissä tapauksissa jättää nostamatta osakasviljelijän perunat.
Edellä 3 momentista huolimatta osakasviljelijä on velvollinen osallistumaan yhtiön kiinteiden ja muuttuvien kulujen maksamiseen osakkeidensa luvun osoittamassa suhteessa ellei hallitus toisin päätä.

6.  Sitoutuminen käyttämään yhtiön tarjoamia palveluja

Jokainen osakas sitoutuu käyttämään perunan  nostossaan yhtiön nostokalustoa osakemerkintäänsä vastaavalla pinta-alalla.

Kuitenkin osakasta veloitetaan nostamattomista hehtaareista vain mikäli kokonaishehtaarimäärä jää niin alhaiseksi, että muiden osakkaiden nostokustannus uhkaa nousta normaalia korkeammaksi.

Edellä mainitussa tapauksessa nostamattomista hehtaareista veloitetaan hehtaarikohtaisten kiinteiden kustannusten ja pääomakustannusten yhteismäärän mukaisesti.

Mitä edellä 1-3 momenteissa on sanottu, ei koske ns. viljelystä vapaavuotta pitävää viljelijää, mikäli vapaavuodesta on etukäteen sovittu yhtiön hallituksen kanssa.

7.  Nostokonehankerahoituksen turvaaminen

Yhtiölle hankitaan yksi- tai useampirivisiä perunannostokoneita.  Investointi on tarkoitus rahoittaa seuraavasti:

* Yhtiö lainaa  100  %:a rahoituslaitokselta
* Yhtiö hakee TE-keskusken maaseutuosastolta lainoille korkotukea ja mahdollisesti myönnettävää avustusta.
	          * Hallitus päättää rahoituksen yksityiskohtaisista järjestelyistä

8.  Lunastusoikeuden käyttämättä jättäminen

Tämän osakassopimuksen allekirjoittamalla olemme sitoutuneet siihen, että kukaan allekirjoittaneista ei käytä yhtiöjärjestyksen 10 :n kohdan mukaista lunastus-oikeuttaan osakkeiden siirtoon, jolla osakkeenomistaja x  luovuttaa osakeomistustaan y:lle noudattaen kohdassa 10 b sovittua menettelyä.

9. Osakkeiden  siirrot

Jos joku allekirjoittaneista luopuu maatalouden harjoittamisesta, niin hänen on myytävä osakkeensa.

Peltojen vuokraustilanteessa osakkeiden omistaja voi luovuttaa vuokralaiselle osakkeisiinsa perustuvat oikeudet yhtiön tarjoamiin palveluihin.

Mikäli edellä 2 momentissa mainittu vuokralainen ei suorita yhtiölle tämän osakassopimuksen perusteella maksettavaksi tulevia maksuja ja muita velvoitteita, jää maksujen ja muiden velvoitteiden täyttäminen  yhtiön osakkeen omistajan velvollisuudeksi.

10. Osakkeiden siirrot sukupolvenvaihdosten yhteydessä

Sitoudumme tämän sopimuksen allekirjoittamalla toimimaan siten, että Yhtiö säilyy perunan  tuottajien omistuksessa myös omistusta jälkipolville tai muille tilanpidon jatkajille siirrettäessä.

a) kunkin allekirjoittajan on turvattava Yhtiön jatkuvuutta siten, että luopuessaan yhtiön osakkeista hän pyrkii luovuttamaan yhtiön osakkeet niille lapsille tai lapsenlapsille, jotka jatkavat maatalouden harjoittamista. Erityisesti on pyrittävä välttämään tilanteita, joissa Yhtiön omistus jakaantuisi useille luovutuksen saajille.

b) kunkin allekirjoittajan on toteutettava osakkeiden luovutus sellaisin ehdoin, että siirronsaaja sitoutuu vastaaviin ehtoihin kuin tässä sopimuksessa on sovittu.

11. Sopimuksen muuttaminen

Tämän sopimuksen muuttaminen voi tapahtua, mikäli vähintään kaksi kolmasosaa (2/3) tähän osakassopimukseen sitoutuneiden osakkaiden hallitsemista osakkeista kannattaa muutosta. Osakassopimuksen muutos on vahvistettava kirjallisesti muutosta kannattaneiden  allekirjoittamana.

12.	Tilintarkastajien valinta

          Tilintarkastajiksi valittiin:
		Varsinaiseksi: Sukunimi Etunimi
			          sotu: 
			          osoite: 

		Varalle: Suknimi Etunimi     
			          sotu: 
			          osoite: 

13. Sopimuksen voimassaolo

Tämä sopimus astuu voimaan, kun jokainen sopijapuoli on sen allekirjoittanut.

Tämä sopimus on voimassa toistaiseksi.

Tämä sopimus voidaan irtisanoa päättyväksi, mikäli vähintään kaksi kolmasosaa (2/3) tähän osakassopimukseen sitoutuneiden osakkaiden hallitsemista osakkeista kannattaa irtisanomista.

Yksittäisen sopijapuolen osalta sopimus päättyy, kun hän on luovuttanut osakkeensa kolmannelle ja luovutuksesta on kirjallisesti ilmoitettu hallitukselle, edellyttäen kuitenkin että luovutuksensaaja on kirjallisesti sitoutunut tähän sopimukseen luovuttajan 3. kohdassa mainitun  perunapinta -alaa vastaavan pinta-alan osalta.

Tätä sopimusta on laadittu XXX (xxx) samansanaista kappaletta eli yksi kullekin sopimuksen allekirjoittajalle.

Paikka  yy. päivänä xxkuuta 20xx 

Sukunimi Etunimi	Sukunimi Etunimi		
sotu:					      sotu: